কাডাপা বিমানবন্দর
কাডাপা বিমানবন্দর (আইএটিএ: সিডিপি, আইসিএও: ভিওসিপি) ভারতের অন্ধ্রপ্রদেশ রাজ্যের কাডাপা শহর (পূর্বে কদ্দপা) থেকে ১২ কিলোমিটার উত্তর-পশ্চিমে অবস্থিত। এটি ৬৬৯.৫ একর (২৭০.৯ হেক্টর) জমির উপর ছড়িয়ে আছে এবং ₹৪২ কোটি টাকা খরচে বিমানবন্দরের আধুনিকিকরণের পর ৭ জুন ২০১৩ খ্রিষ্টাব্দে ভারতীয় বেসামরিক বিমান মন্ত্রী, অশোক গজাপতি রাজু বিমানবন্দরটি উদ্বোধন করেন। বিমানবন্দরের প্রান্তীক (টার্মিনাল) ভবনটি একই সময়ে ১০০ জন যাত্রীকে পরিচালনা করতে সক্ষম এবং অ্যাপ্রনটি ৩ টি এটিআর ৭২ বিমান ধারণ করতে পারে। এয়ার পেগাসাস এয়ারলাইন্স প্রথমবারের মতো ব্যাঙ্গালোর থেকে তার উড়ান শুরু করে কাডাপার মধ্যে। কোম্পানি ঘোষণা করেছে যে এটি ব্যাঙ্গালোর থেকে কাডাপা পর্যন্ত সপ্তাহে তিনদিন উড়ান পরিচালনা করবে। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৫ তম ও ভারতের ৬৫ তম ব্যস্ত বিমানবন্দর।